# TASO 1/2

## Yleiskatsaus

Tasolle 1 voi asettaa enintään 1 200 arkkia A4-kokoista (8-1/2" × 11") paperia.
Tasolle 2 voi asettaa enintään 800 A4-kokoista (8-1/2" × 11") paperiarkkia.
Jos lisäsit tasolle erityyppistä tai -kokoista paperia kuin siinä oli aiemmin, tarkista asetustilan asetukset. Vääränlaiset asetukset saattavat aiheuttaa tulostusvirheitä, tulostuksen vääränkokoiselle tai -tyyppiselle paperille tai paperisyöttöhäiriöitä.

###### Paperin tyypin ja koon tarkastaminen:

Valitse asetustilassa [Järjestelmäasetukset] → [Paperitason asetukset].
Älä aseta tasolle painavia esineitä äläkä paina tasoa alaspäin.

## Toiminta

1. #### Vedä paperitaso ulos.

   Vedä tasoa varovasti, kunnes se pysähtyy.
   Pidä kahvasta kiinni, kunnes lukko vapautuu.

2. #### Nosta syöttötela ylös ja aseta paperi tasolle.

   Lisää paperia tulostuspuoli ylöspäin. Paperipino ei saa olla merkkiviivaa korkeampi (enintään 1 200 arkkia tasolla 1, enintään 800 arkkia tasolla 2).
   Tuuleta paperinippua hyvin, ennen kuin asetat sen paperitasolle. Jos paperia ei tuuleteta, yhteen jäänet arkit voivat aiheuttaa paperitukoksen.

3. #### Laske syöttötela alas ja paina paperitaso varovasti laitteeseen.

   Työnnä taso kunnolla laitteen sisälle.

### Paperikoon muutos

1. #### Poista paperikoon ohjain

   Kun tason pohja on painettu täysin alas, paina paperikoon ohjaimen pohjassa olevaa koukkua ja vedä paperikoon ohjainta hieman ylöspäin.

   Ennen kuin muutat tason 2 paperikokoa, nosta paperiohjain ylös.

2. #### Kiinnita paperikoon ohjain ja läpinäkyvä arkki käytettävän paperin koon mukaisesti

   ###### (1) Kohdista paperikoon ohjaimen alaosa tason pohjan asianmukaiseen aukkoon.

   Kohdista paperikoon ohjain käytettävän paperikoon aukkoon (osoitetaan paperikoon merkillä).

   ###### (2) Kohdista paperikoon ohjaimen päällä olevat aukot ulkonemiin, jotka kiinnittävät paperikoon ohjaimen paikalleen.

   Kohdista käytettävän paperikoon aukkoihin (osoitetaan paperikoon merkillä).

   ###### (3) Paina paperiohjainta niin, että se lukittuu paikalleen.

   Paina paperikoon ohjainta sisään, kunnes alapuolella oleva koukku lukittuu paikalleen. (Kuulet "naksahduksen", kun koukku lukittuu paikalleen.) Varmista, että paperikoon ohjain on lukittunut paikalleen siirtämällä sitä hiukan.

   - Kun kiinnität paperikoon ohjainta, aseta läpinäkyvä arkki suoraan kosketukseen tason pohjan kanssa oikeasuuntaisesti kuvan mukaan.
   - Aukko tai kolo, jossa on "LT"-merkintä on koolle 8-1/2" x 11".
   Kun kiinnität paperikoon ohjainta, varmista, että ohjaimen ylä- ja alaosa on kohdistettu samalle paperikoolle. Jos paperikoon ohjaimen ylä- ja alaosaa ei ole kohdsitettu samalle paperikoolle, seurauksena on vino paperinsyöttö ja paperitukoksia.

3. #### Säädä ulompi paperiohjain halutulle paperikoolle toistamalla vaiheet 1 ja 2.

   Varmista, että säädät ulomman paperiohjaimen samalle paperikoolle kuin sisemmän paperiohjaimen.
   Kun irrotat ja kiinnität ulompaa paperikoon ohjainta, ole varovainen, ettet lyö laitteen etukantta.

   Vain yhden paperiohjaimen säätö voi johtaa vinoon paperinsyöttöön tai paperitukoksiin.

4. #### Aseta paperikoko ja paperityyppi.

   Varmista, että asetat paperikoon ja -tyypin valitsemalla asetustilassa [Järjestelmäasetukset] → [Paperikaukalon Asetukset].
   Jos paperikoon asetusta ei ole määritetty oikein, automaattinen paperinvalinta ei toimi oikein ja tulostus saattaa tapahtua vääräntyyppiselle paperille tai voi tapahtua paperitukos.

Takaisin alkuun