# VIIMEISTELIJÄ

## Yleiskatsaus

Viimeistelijä sisältää lajittelutoiminnon, joka tulostaa lajitellut paperit ja niputtaa jokaisen paperierän, sekä nitovan lajittelutoiminnon, joka nitoo jokaisen tuloste-erän.
Lisävarusteena saatava rei'itysyksikkö on asennettava, jos tulostettu paperi halutaan rei'ittää.

### Toimintojen nimet

Kun kosketat nimeä, sen tiedot tulevat näkyviin.

×
Viimeistelijän pinoaja
Laite pinoaa nidottavat paperit väliaikaisesti.
×
Ulostulotaso
Nidotut ja lajitellut tulosteet tulevat tälle tasolle.
Tasoa voi siirtää. Vedä taso esiin, kun tulostat suurikokoiselle paperille (A3W, A3, B4, SRA3, 13" × 19", 12" × 18", 11" × 17", 8-1/2" × 14", 8-1/2" × 13").
×
Yläkansi
Avaa tämä kansi, kun laitteesta on poistettava paperitukos.
×
Etukansi
Avaa tämä kansi, kun haluat vaihtaa niittikasetin tai poistaa niittitukoksen.

- Älä aseta raskaita esineitä viimeistelijän päälle äläkä paina viimeistelijää (100 arkin nidonta) alaspäin.
- Ole varovainen, kun kytket virran ja kun tulostus on käynnissä, sillä taso voi liikkua ylös ja alas.
- Viimeistelijää (100 arkin nidonta) ei voi asentaa samanaikaisesti satulaviimeistelijän kanssa.

### Tarvikkeet

Viimeistelijässä (100 arkin nidonta) on käytettävä seuraavaa niittikasettia:
Niittikasetti (noin 5 000 niittiä kasettia kohden × 3 kasettia) MX-SCX2

### Kasetin vaihtaminen

Kun niittikasetista loppuvat niitit, käyttöpaneeliin avautuu asiasta ilmoittava viesti. Vaihda niittikasetti seuraavien ohjeiden mukaisesti.

1. #### Avaa etukansi

2. #### Purista niittikotelon vihreitä osia ja vedä koteloa ylöspäin ja sitten ulospäin

3. #### Poista tyhjä niittikasetti

   Jos kasetissa on edelleen niittejä, niittikasettia ei voi irrottaa.

4. #### Aseta uusi niittikasetti niittikoteloon

   Työnnä niittikoteloa, kunnes se napsahtaa paikalleen.

5. #### Asenna niittikotelo

   Työnnä niittikoteloa, kunnes se napsahtaa paikalleen.

6. #### Sulje etukansi

   Suorita vedoskopiointi nitovassa lajittelutilassa ja varmista, että nidonta tapahtuu oikein.

### Niittijätteen hävittäminen

Kun viimeistelijää käytetään nidontaan, syntyy niittijätettä.
Niittijäte kerätään nitojan jätesäiliöön.
Hävitä niittijäte seuraavasti.

1. #### Avaa etukansi

2. #### Tartu nitojan jätesäiliön kielekkeeseen, vedä säiliö varovasti ulos ja heitä niittijäte pois

   - Älä työnnä sormia jätesäiliöön. Niitit voivat vahingoittaa sormiasi.
   - Älä hävitä niittijätettä muovipussissa. Niitit voivat rikkoa pussin.

3. #### Aseta nitojan jätesäiliö takaisin paikalleen

   Varmista, että nitojan jätesäiliö asetetaan oikein paikalleen.

4. #### Sulje etukansi

Takaisin ylös